กฎกระทรวงกฎกระทรวงฉบับที่ ๓ (พ.ศ. ๒๕๓๒)ออกตามความในพระราชบัญญัติกองทุนสงเคราะห์การทำสวนยางพ.ศ. ๒๕๐๓[๑] อาศัยอำนาจตามความในมาตรา๒๐ และมาตรา ๒๘ แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ และมาตรา ๒๑ทวิ แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติกองทุนสงเคราะห์การทำสวนยาง (ฉบับที่ ๔) พ.ศ. ๒๕๐๓รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ให้ยกเลิก(๑)กฎกระทรวงออกตามความในพระราชบัญญัติกองทุนสงเคราะห์การทำสวนยาง พ.ศ. ๒๕๐๓(๒)กฎกระทรวง ฉบับที่ ๒ (พ.ศ. ๒๕๒๙)ออกตามความในพระราชบัญญัติกองทุนสงเคราะห์การทำสวนยาง พ.ศ. ๒๕๐๓ข้อ๒เจ้าของสวนยางผู้ใดประสงค์จะขอรับการสงเคราะห์ในการทำสวนยางเพื่อการปลูกแทนตามมาตรา๒๐ หรือเพื่อสร้างสวนยางพันธุ์ดีในที่ดินแปลงใหม่แทนการปลูกแทนในที่ดินสวนยางเดิมตามมาตรา๒๑ ให้ยื่นคำขอรับการสงเคราะห์ตามแบบ ส.ก.ย.๑ ท้ายกฎกระทรวงนี้ข้อ๓ผู้ซึ่งไม่มีสวนยางมาก่อนและมีที่ดินเป็นของตนเองไม่น้อยกว่าสองไร่ผู้ใดประสงค์จะขอรับการสงเคราะห์ในการทำสวนยางเพื่อปลูกยางพันธุ์ดีตามมาตรา๒๑ ทวิ ให้ยื่นคำขอรับการสงเคราะห์ตามแบบ ส.ก.ย. ๓ ท้ายกฎกระทรวงนี้ข้อ๔ การยื่นคำขอตามกฎกระทรวงนี้ให้ยื่นต่อเจ้าพนักงานสงเคราะห์ประจำท้องที่ที่สวนยางหรือที่ดินนั้นตั้งอยู่ภายในระยะเวลาที่สำนักงานกองทุนสงเคราะห์การทำสวนยางกำหนดข้อ๕การพิจารณาคำขอรับการสงเคราะห์ตามข้อ ๒ และข้อ ๓ ให้คณะกรรมการพิจารณารายงานของเจ้าพนักงานสงเคราะห์จากรายงานการสำรวจตรวจสอบเพื่อการปลูกแทนตามแบบส.ก.ย. ๒ ท้ายกฎกระทรวงนี้หรือรายงานการสำรวจตรวจสอบที่ดินสำหรับผู้ซึ่งไม่มีสวนยางมาก่อนตามแบบ ส.ก.ย. ๔ ท้ายกฎกระทรวงนี้ด้วยให้สำนักงานกองทุนสงเคราะห์การทำสวนยางแจ้งผลการพิจารณาของคณะกรรมการตามวรรคหนึ่งให้ผู้ยื่นคำขอรับการสงเคราะห์ทราบเป็นหนังสือให้ไว้ ณ วันที่ ๒๘กรกฎาคม พ.ศ. ๒๕๓๒เจริญ คันธวงศ์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงเกษตรและสหกรณ์ประธานกรรมการสงเคราะห์การทำสวนยาง[เอกสารแนบท้าย]๑.คำขอรับการสงเคราะห์เพื่อการปลูกแทนตามมาตรา ๒๐ และมาตรา ๒๑แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ (ส.ก.ย. ๑)๒.รายงานการสำรวจตรวจสอบเพื่อการปลูกแทนตามมาตรา ๒๐ และมาตรา ๒๑แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ (ส.ก.ย. ๒)๓.คำขอรับการสงเคราะห์สำหรับผู้ซึ่งไม่มีสวนยางมาก่อนตามมาตรา ๒๑ ทวิแห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ (ส.ก.ย. ๓)๔.รายงานการสำรวจตรวจสอบที่ดินสำหรับผู้ซึ่งไม่มีสวนยางมาก่อนตามมาตรา ๒๑ ทวิแห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ (ส.ก.ย. ๔)(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากได้มีการปรับปรุงบทบัญญัติเกี่ยวกับการชำระเงินสงเคราะห์ของผู้ส่งยางออกนอกราชอาณาจักรตามพระราชบัญญัติกองทุนสงเคราะห์การทำสวนยาง พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติกองทุนสงเคราะห์การทำสวนยาง(ฉบับที่ ๔) พ.ศ. ๒๕๓๐โดยให้บุคคลที่ส่งยางออกนอกราชอาณาจักรต้องเสียเงินสงเคราะห์ตามที่รัฐมนตรีประกาศในราชกิจจานุเบกษาแทนการกำหนดในกฎกระทรวง และมาตรา ๒๑ ทวิแห่งพระราชบัญญัติดังกล่าวได้บัญญัติให้ผู้ซึ่งไม่มีสวนยางมาก่อน และมีที่ดินเป็นของตนเองไม่น้อยกว่าสองไร่ซึ่งประสงค์จะขอรับการสงเคราะห์ในการทำสวนยางยื่นคำขอรับการสงเคราะห์เพื่อปลูกยางพันธุ์ดีตามแบบและวิธีการที่กำหนดกฎกระทรวงสมควรกำหนดแบบและวิธีการยื่นคำขอดังกล่าว นอกจากนี้สมควรปรับปรุงแบบคำขอรับการสงเคราะห์เพื่อการปลูกแทนตามมาตรา ๒๐ และมาตรา ๒๑และปรับปรุงแบบรายงานการสำรวจตรวจสอบเพื่อการปลูกแทนตามมาตรา ๒๐ และมาตรา ๒๑ให้เหมาะสมยิ่งขึ้นและสมควรกำหนดแบบรายงานการสำรวจตรวจสอบที่ดินสำหรับผู้ซึ่งไม่มีสวนยางมาก่อนตามมาตรา๒๑ ทวิ เพื่อให้สอดคล้องกับการกำหนดแบบคำขอดังกล่าวด้วย จึงจำเป็นต้องออกกฎกระทรวงนี้สัญชัย/ปรับปรุง๘ กันยายน ๒๕๔๙จุฑามาศ/ปรับปรุง๓ กรกฎาคม ๒๕๕๘[๑] ราชกิจจานุเบกษาเล่ม ๑๐๖/ตอนที่ ๑๒๖/ฉบับพิเศษ หน้า ๑/๑๑ สิงหาคม ๒๕๓๒